
11.06.2009.a. hooldekodu ruumide rendilepingu täitmise ning rendilepingu eseme üleandmise kohta  

11.06.2009.a. on ühelt poolt OÜ CASTNIX INVEST (äriregistri kood 11444148) kui rendileandja ning teiselt poolt Narva linna (tegutsedes Narva Linnavalitsuse kaudu) kui rentniku vahel sõlmitud hooldekodu ruumide rendileping, mille esemeks on Narva linnas aadressil Daumani 4 ja 4b rendileandja poolt ehitatav hooldekodu hoone üldpinnaga 3891m². Nimetatud rendilepinguga kohustus rendileandja andma ning rentnik võtma tasu eest kasutamiseks ja majandamiseks rendilepingu eseme rendilepingus toodud tingimustel ja tähtajaks.

Käesolevaga teatame, et OÜ CASTNIX INVEST on 11.06.2009.a. sõlmitud rendilepingule vastava Narva Hooldekodu ehitustööd lõpetanud ning soovib hoone 17. mail 2012.a. Narva linna kasutusse üle anda, mille kohta pooled allkirjastavad samal kuupäeval üleandmise-vastuvõtmise akti. Rendilepingu eseme üleandmine toimub 17. mail 2012.a. Narva Hooldekodu aadressil Daumani tn 4b, Narva linn, algusega kl 11-00. OÜ CASTNIX INVEST palub rentnikul korraldada volitatud esindaja (või esindajate) osavõtt Narva Hooldekodu ruumide vastuvõtmiseks.

Narva Hooldekodu ehitamiseks väljastatud ehituluba andis OÜ-le CASTNIX INVEST õiguse ehitada aadressil Narva linn Daumani tn 4b hoone suletud netopinnaga kuni 4072,9m². Kuivõrd 11.06.2009.a. sõlmitud rendilepingu alusel kuulub rentnikule üleandmisele ruumid kogupinnaga 3891m² siis rentnikule ei kuulu üleandmisele OÜ CASTNIX INVEST kasutusse jäävad hoone II korruse ruumid nr 399, 405, 406 ja 408, üldpinnaga kokku 85,84m². OÜ CASTNIX INVEST kasutusse jäävad ruumid on tähistatud käesolevale teatele lisatud hoone II korruse plaanil.

Lugupidamisega,

Anatoli Ivanov

OÜ CASTNIX INVEST

Juhatuse liige

